### Beslutninger

Fremsendes med ændringsforslaget fra Radikale Venstres byrådsgruppe af 15. november 2022 til Kulturudvalget til behandling i henhold til beslutning i byrådets møde den 16. november 2022.

###

Beslutningsforslag fra Børne- og ungebyrådet

Der sker hele tiden forandringer i [adresse]: Gamle bygninger rives ned og erstattes af nye, parker laves om, og udsigten fra [adresse]’ regnbue forandres. Når der sker så meget i vores by, skal vi sørge for, at byrummet i [adresse] også i fremtiden har udsmykninger og kunst, der gør byen til et farverigt og spændende sted at bo. Vi mener, at byrummet skal præsentere byens borgere for kunst og kultur.

Derfor stiller Børne- og ungebyrådet dette forslag, der skal gøre byrummet mere levende og samtidig præsentere ny kunst for byens borgere. Det skal ske ved, at tilskuddet til udendørs kunst på offentlige steder hæves til det samme som tilskuddet til indendørs kunst. Vi foreslår også, at der gøres plads på offentlige steder til, at kunstnere kan udstille deres værker, så flere borgere får glæde af dem.

Vi er bekymrede for, at alle de nye bygninger betyder, at byen kan miste noget af sin charme. Samtidig mener vi det er vigtigt, at kunst ikke kun kan opleves i midtbyen, men at kunsten kommer ud til folk, hvor de bor.

Børne- og ungebyrådet ønsker med dette forslag at bidrage til et mere legende og levende byrum.

Forslag:

Børne- og ungebyrådet foreslår, at:

1) Tilskud til udendørs kunst på offentlige steder og nybyggeri hæves til 1 % af anlægssummen, så vilkårene bliver de samme som for indendørs kunst.

2) [adresse] stiller offentlige pladser til rådighed til udstilling af kunst.

Motivation af punkt 1:

Der skyder hele tiden nye bygninger op i [adresse], og vi mener i Børne- og ungebyrådet, at det er vigtigt at huske kunst, når der bygges nyt. Byrummet må ikke blive kedeligt og livløst at kigge på. Vi foreslår derfor, at [adresse] i fremtiden afsætter 1 % af anlægssummen ved udendørs byggeri, så vilkårene bliver de samme som for indendørs kunst. Vi er klar over, at det kan blive store beløb ved udendørs anlæg, og foreslår derfor, at der sættes en øvre beløbsgrænse. Vi foreslår, at typen af kunst varierer fra skulpturer til streetart og kunstfliser, og fra installationer til mere klassisk kunst – vi synes faktisk, at alt der fanger øjet eller skaber debat bør have en plads.

Vi kender [adresse] som en by med fokus på kunsten. Vi vil med dette forslag bidrage til, at [adresse] også i fremtiden er en by med kunst som en vigtig del af byrummet.

Motivation af punkt 2:

Vi ønsker, at [adresse] skal stille offentlige pladser til rådighed til udstilling af kunst. Vi mener, at dette både vil klæde byrummet, introducere borgere og turister for ny kunst og give etablerede og unge kunstnere mulighed for at præsentere deres værker for offentligheden.

Vores forslag er, at [adresse] udvælger nogle spots i midtbyen, hvor forskellige kunstnere kan udstille i en begrænset periode. Vi foreslår også, at der udvælges spots i oplandet, hvor der bliver mulighed for at udstille kunst permanent. Vi håber, at forslaget vil give flere muligheder for [adresse]’ unge kunstnere, ved at gøre vejen kortere fra man starter med at lave kunst, til man kan se kunsten i det offentlige rum.

Kunsten kan udvælges af et panel, fx bevillingsudvalget for Puljen til Ung Kunst og Kultur, eller Aarhus Kommunes Kunstråd.

Børne- og ungebyrådet stiller sig naturligvis til rådighed med sparring og besvarelse af spørgsmål i forbindelse med behandlingen af forslaget.

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra Børne-og ungebyrådet om mere kunst i byrummet

### Resume

Byrådet behandlede 8. juni 2022 et forslag fra Børne- og unge-byrådet om mere kunst i byrummet. Børne- og ungebyrådet foreslår at afsætte 1 % af anlægssummen til udendørs kunst, samt at kommunen stiller offentlige pladser til rådighed til udstilling af kunst.

Med denne indstilling vender Teknik og Miljø tilbage til Byrådet med et forslag om at arbejde videre med at stille offentlige pladser til rådighed for udstilling af kunst i et samarbejde mellem Teknik og Miljø, Børne- og Ungebyrådet og arbejdsgruppen for kunst og historie i det offentlige rum, samt forslag om at der ikke afsættes 1 % af anlægssummen til udendørs kunst.

### Beslutningspunkter

Det indstilles:

At 1) Børne- og Ungebyrådets forslag om at afsætte 1 % af anlægssummen til udendørs kunst afvises.

At 2) der i dialog mellem Børne- og Ungebyrådet og arbejdsgruppen for kunst og historie i det offentlige rum igangsættes et samarbejde med fokus på at udvælge forskellige torve og pladser, hvor kunstnere har mulighed for at udstille deres kunst.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 08-06-2022

Øyvind Thomsen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. juni 2022 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 07-11-2022

Øyvind Thomsen: 6

Fremsendes til [adresse] med bemærkning, at Magistraten i mødet den 7. november 2022 anbefaler, at byrådet tiltræder Magistratsafdelingen for Teknik og Miljøs indstilling af 24. oktober 2022.

Rådmand Joachim Nørgaard tog forbehold.